|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: Bibarije**

|  |  |
| --- | --- |
| **področje aktivnosti po kurikulumu** | Jezik |
| **starost otrok** | 1-3 |
| **strokovni delavki** |  |
| **namen aktivnosti** |  |
| **potreben material** | Roke ☺ |
| **opis aktivnosti**  **(navodilo za aktivnosti)** | **Dežek pada (Mira Voglar)**  Dežek pada tip, tip, tip (s prstki tolčemo po mizi)  zmoči polje, zmoči hrib.  Toča vsuje se z neba (s pestmi tolčemo po mizi)  tropa, trupa, ropota!  Lirelaj,sončni sijaj,  boža, ajajaj (otroka pobožamo po obrazu ali roki).  **Miška kaško kuhala**  Miška kaško kuhala (s kazalcem desne roke krožimo po dlani leve roke-lahko tudi obratno).  temu dala (pokažemo na palec),  temu dala (pokažemo na kazalec),  temu dala (pokažemo na sredinec),  temu dala (pokažemo na prstanec),  temu pa nič dala (pokažemo na sredinec).  malo pomešala (s kazalcem desne roke krožimo po dlani leve roke-lahko tudi obratno) in v luknjico zbežala (stisnemo pest in vanjo ‘zavrtamo’ kazalec).  **Nagajiva biba**  Biba, buba, baja, (Biba (naš kazalec in sredinec))  po hrbtu se sprehaja (nagaja otroku po imenovanem delu telesa (hrbtu, nogi, nosu…))  in nagaja.  Pa se \_\_\_\_\_\_\_\_ (ime otroka) razjezi:  ti, ti, ti! (otrok s kazalcem kara bibo)  Biba pač ni kriva,  če je nagajiva.  **Pika, pika, pikica**  Pika, pika, pikica, (narišemo tri pikice, dve za oči in eno za nos)  to je moja slikica, (pike obkrožimo in narišemo obraz)  velika ušesa, (narišemo ušesa)  kratek vrat, (narišemo vrat)  in po glavi ves kosmat. (narišemo lase)  **Muha primaruha**  Muha primaruha  črno juho kuha.  Hmmm, kako lepo diši,  kdor prikima, jo dobi.  Zdaj pa hitro spat  v temni mušji grad!  Kako se igramo:  V roki držimo namišljen lonec in mešamo juho, nekoliko dvignemo pokrov in poduhamo juho, ko pričnemo deliti juho damo vsem, ki prikimajo. Pri besedilu "Zdaj pa hitro spat.." skrijemo obraz z dlanmi in zaspimo. Na kikiriki se vsi zbudimo.  **Jezdec**  Klopa, klopa, klopa, klop,  konja ženeta galop.  Potlej hop! čez vodo skok!  Jezdec pa v vodo, čmok!  Kako se igramo:  Otrok nam zleze na kolena, ki jih potem, ko otrok že trdno sedi, (ga držimo za roke) enakomerno dvigamo in spuščamo v ritmu pesmi. Pri besedilu "Jezdec pa v vodo, čmok!" kolena nekoliko razširimo, tako da otrok zdrsne mimo. |
| **morebitne fotografije dejavnosti iz interneta (navedite še vir)** | Vir: Bibarije. Mira Voglar |
| **Misel, komentar vzgojiteljice** |  |